Police say five Fulani people and three people wey dey live for di area, die for di fight.

Tori be say e pass 100 people wey no get house again as Fulani Herdsmen begin attack some community members inside Dwebease and Wheewhee communities wey dey inside Kwahu East District for di Eastern Region.

Image example
Tension start when dem kill one boy around one health center for Dwerebeafe, according to one lawmaker.

Wetin cause di fight?

According to Solomon Aboagye wey be lawmaker for Wheewhee electoral area, tension start when dem kill one boy around one health center for Dwerebeafe.

"To retaliate di boy death, dem kill three Fulani people for Aboyan (inside Dwerebeafe). Two people for di area go farm and dem no return. I ask some people to search for dem but find out say dem don die." Na wetin Aboagye tell Citi News (one local radio station for Ghana).